AJÁNLATTÉTELI FELHÍVÁS

**Az Önkormányzat és Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés (továbbiakban: Beszerzési Szabályzat)   
III. fejezet 3.2. pontjában szereplő nyílt beszerzési eljárásban ajánlattételre felkért Ajánlattevő részére**

1. **Ajánlatkérő adatai:**

**Ajánlatkérő:** Budapest Főváros IX. Kerület Ferencváros Önkormányzata

**Ajánlatkérői jogkör gyakorlója:** a Beszerzési Szabályzat III. fejezet 3.1. pontja alapján

**Baranyi Krisztina polgármester**

**Kapcsolattartó Ajánlatkérő részéről:**

Gallusz Beáta idősügyi referens

Cím: 1096 Budapest, Lenhossék u. 24-28.

Tel.: 06-1 215-1077/385

E-mail: Gallusz.Bea@ferencvaros.hu

1. **A beszerzés tárgya:** Mindentudás Akadémiája szeminárium c. előadássorozat keretében, ismeretterjesztő előadások megtartása Ferencváros 60 év feletti lakosai részére
2. **A beszerzés teljes mennyisége és műszaki-szakmai leírása:** Ajánlattevő feladatát képezi a ferencvárosi 60 év feletti lakosság részére 2023. május 1. és 2024. május 31. közötti időszakban (kivéve a munkaszüneti napokat, valamint 2023. december 18. és 2024. január 8. közötti időszakot) Budapest IX. kerületi időskorúak részére Mindentudás Akadémiája szeminárium c. előadássorozat keretében minden hónap utolsó csütörtöki napján 15.00 óra kezdettel, alkalmanként 60 perc időtartamú ismeretterjesztő, -különböző tematikájú: történelmi, építészeti, kulturális, vallási, művészeti- előadások megtartása a Budapest Főváros IX. kerület Ferencvárosi Polgármester Hivatal Házasságkötő termében (1092 Budapest, Bakáts tér 1.)
3. **Ajánlat tartalma, benyújtásának helye, módja és ideje:**
   1. A jelen eljárásban nem lehet Ajánlattevő, aki/amely az Ajánlattételi nyilatkozatban meghatározott kizáró okok hatálya alatt áll. Az Ajánlattevőnek az ajánlattételi nyilatkozat aláírásával és az ajánlathoz való csatolásával kell nyilatkoznia arról, hogy nem áll a kizáró okok hatálya alatt.
   2. **Az Ajánlattevő által az ajánlatában megadni kötelező adatok:**

Ajánlattevőnek az Ajánlattételi nyilatkozat kitöltésével kell ajánlatot tennie. Ajánlatkérő tájékoztatja az Ajánlattevőt, hogy amennyiben az ajánlatából hiányzik az ajánlati ár, illetve az ajánlat egyéb részeiből sem határozható meg egyértelműen, akkor az ajánlata érvénytelennek minősül.

* 1. **Az ajánlatnak tartalmaznia kell az alábbiakban felsorolt dokumentumokat, nyilatkozatokat:**
* Kitöltött és cégszerűen aláírt „Ajánlattételi nyilatkozat”,
* Az Ajánlattevő cégkivonatában szereplő képviseleti jogosultság vagy írásbeli meghatalmazás alapján az ajánlatot aláíró, abban nyilatkozatot tevő vagy cégjegyzésre jogosult személy(ek) eredeti aláírási címpéldánya(i), vagy annak egyszerű másolata,
* Az Ajánlattevő az ajánlattételi határidőt megelőző 60 napnál nem régebbi – cégkivonatának egyszerű másolata, egyéni vállalkozó esetén a vállalkozói nyilvántartásba vételről kiállított igazolás egyszerű másolata. Cégkivonatként ajánlatkérő elfogadja a [www.cegjegyzek.hu](http://www.cegjegyzek.hu/) oldalról letölthető ingyenes cégkivonatot is.
  1. Az ajánlati dokumentációt **1 példányban**, a cégjegyzésre jogosultak által cégszerűen aláírva, összefűzve vagy egybekötve, az **Ajánlattevő nevének és címének megjelölésével ellátott   
     1 db. zárt borítékban kell benyújtani**.
  2. Az ajánlatot tartalmazó zárt borítékra az Ajánlattevő nevének és címének a megjelölése mellett, jól olvashatóan rá kell írni a **„Mindentudás Akadémiája szeminárium”** jeligét.
  3. Az ajánlat benyújtható **személyesen** vagy **postai** úton.
     1. *Személyesen történő benyújtás és postai úton történő eljuttatás esetén a cím, illetve a leadás helye:* **Budapest Főváros IX. Kerület Ferencvárosi Polgármesteri Hivatal Humánszolgáltatási Iroda, 1096 Budapest, Lenhossék u. 24-28. III. em. 321. szoba.**
     2. *A postán feladott, vagy személyesen leadott ajánlatokat* az Ajánlatkérő csak akkor tekinti az ajánlattételi határidőn belül benyújtottnak, ha annak kézhezvételére az ajánlattételi határidő lejártáig sor kerül. Az ajánlat, illetve az azzal kapcsolatos küldemény elvesztéséből eredő kockázat az Ajánlattevőt terheli.
  4. Az ajánlat elkészítésével és benyújtásával kapcsolatban felmerülő valamennyi költséget, kockázatot az Ajánlattevőnek kell viselnie.
  5. **Az ajánlattételi dokumentumok benyújtásának határideje:**

**2023. április 21. 12.00. óra**

* + 1. Ajánlattevő az ajánlatkérés megérkezésétől kezdődően az ajánlatkéréssel kapcsolatban a [Gallusz.Bea@ferencvaros.hu](mailto:Gallusz.Bea@ferencvaros.hu) e-mail címen kérhet információt.
    2. Ajánlattevő az ajánlatát az ajánlat benyújtásának határidejéig bármikor kiegészítheti, módosíthatja. A kiegészítésre, módosításra az ajánlat benyújtására vonatkozó szabályokat kell alkalmazni.
    3. A benyújtási határidő be nem tartása az ajánlat érdemi vizsgálat nélküli érvénytelenségét vonja maga után.

1. **Ajánlat bontása**
   1. Az ajánlat **bontásának** időpontja: **2023. április 24. 10.00. óra.** Ajánlatkérő felhívja Ajánlattevő figyelmét, hogy a bontási eljárás nem nyilvános. Ajánlatkérő az elkésett ajánlatot érvénytelennek nyilvánítja, és felbontás nélkül megőrzi.
   2. Amennyiben Ajánlatkérő a borítékbontást követően az ajánlat kiegészítését, pontosítását tartja szükségesnek, az ajánlatában megadott e-mail címre küldi észrevételét, kérését. Amennyiben Ajánlattevő a kiegészítésre, pontosításra vonatkozó kérésnek a megadott határidőig nem tesz eleget, az ajánlata érvénytelenségét vonja maga után.
2. **Bírálati szempont, értékelése és eredményhirdetés** 
   1. Ajánlatkérő az ajánlat elbírálásakor az Ajánlattevő ajánlattételi nyilatkozatában megadott díjat veszi figyelembe. Ajánlatkérő az ajánlatot **tárgyalás nélkül** bírálja el. Ajánlatkérő kiköti, hogy döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.
   2. Ajánlatkérő az elbírálás határidejét indokolás nélkül meghosszabbíthatja, mely tényről az Ajánlattevőt írásban tájékoztatni köteles.
   3. **Eredményhirdetés** tervezett időpontja: **2023. április 24.** Ajánlatkérő az eredményhirdetés tervezett határidejét egy alkalommal, indokolás nélkül legfeljebb 3 nappal meghosszabbíthatja, mely tényről Ajánlattevőt írásban értesíti. Ajánlatkérő az Ajánlattevőt írásban értesíti az eredményről a döntést követő 5 napon belül.
3. **A nyertes Ajánlattevővel a szerződéskötés tervezett időpontja:**

**2023. április 25.**

* 1. Ajánlatkérő felhívja az Ajánlattevő figyelmét arra, hogy a szerződéskötésként megjelölt időpont tájékoztató jellegű, a pontos dátumról és helyszínről Ajánlatkérő írásban értesíti a nyertes Ajánlattevőt.

1. **Az eljárás eredményeképpen kötendő szerződés főbb elemei:**

megbízási szerződés, melynek tervezete jelen ajánlattételi felhívás részét képezi.

**Budapest, 2023. április 5.**

|  |
| --- |
| **Baranyi Krisztina**  **polgármester** |

1. **számú melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ………….......................................... cégjegyzésre jogosult képviselője, Budapest Főváros IX. Kerület Ferencváros Önkormányzata Ajánlatkérő által kiírt **„**Mindentudás Akadémiája szeminárium**”**  tárgyú beszerzési eljárás ajánlattevőjeként

n y i l a t k o z o m,

* hogy miután az ajánlattételi felhívás (és dokumentáció) feltételeit megvizsgáltuk, azokat megértettük és elfogadjuk, és a felhívás (és dokumentáció) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron;
* nyertességünk esetén készek és képesek vagyunk az ajánlatunkban, valamint a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
* nyertességünk esetén vállaljuk a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
* az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
* kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
* a megpályázott munkára megfelelő jogosultsággal és szakértelemmel rendelkezünk.
* az általam képviselt gazdálkodó szervezet vonatkozásában nem állnak fenn az alábbi kizáró okok:

1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy a gazdasági szereplő személyes joga szerinti hasonló eljárás van folyamatban, vagy személyes joga szerint hasonló helyzetben van;
2. tevékenységét felfüggesztette vagy tevékenységét felfüggesztették;
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, és a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, s az eltiltás ideje alatt áll, vagy az ajánlattevő tevékenységét más bíróság hasonló okból és módon jogerősen korlátozta;
4. közbeszerzési eljárásokban való részvételtől jogerősen eltiltásra került, s az eltiltás ideje alatt áll;
5. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
6. korábbi - három évnél nem régebben lezárult - közbeszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, s a jogerősen megállapított időtartam még nem ért véget;

* az általam képviselt gazdálkodó szervezet nem vesz igénybe a szerződés teljesítéséhez olyan közreműködőt, aki a felhívásban előírt kizáró okok hatálya alá tartozik.

**Céginformáció[[1]](#footnote-1):**

|  |  |
| --- | --- |
| A cég teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely | |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) | |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) | |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy | |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai | |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |
| Az ajánlatkérés tárgyának megfelelő referenciák |  |

Kötelezettséget vállalunk arra, hogy az eljárás nyerteseként az Ajánlatkérővel szerződést kötünk és a beszerzés tárgyát képező feladatot/ tevékenységet az alább szereplő díj ellenében elvégezzük:

|  |
| --- |
| **„Mindentudás Akadémiája szeminárium”** |
| A ferencvárosi időskorú lakosság részére minden hónap utolsó csütörtöki napján 15.00 óra kezdettel, alkalmanként 60 perc időtartamú ismeretterjesztő előadások megtartása, 2023. május 1. és 2024. május 31. közötti időszakban (kivéve a munkaszüneti napokat, valamint 2023. december 18. és 2024. január 8. közötti időszakot)  ***nettó ………..…. Ft/alkalom+ …..%ÁFA, azaz bruttó……………….….. Ft/alkalom*** |

**Budapest, 2023.**

…………………………

Ajánlattevő cégszerű aláírása

**MEGBÍZÁSI SZERZŐDÉS**

amely létrejött egyrészről **Budapest Főváros IX. Kerület Ferencváros Önkormányzata** (székhely: 1092 Budapest, Bakáts tér 14., adószáma: 15735722-2-43, bankszámla szám: 10401196-00028977-00000005, törzskönyvi azonosító szám: 735726, képviseletében eljár Baranyi Krisztina polgármester) mint megbízó (a továbbiakban **Megbízó**),

másrészről a(z) …………………(székhely: ………………………, cégjegyzékszám: ………………….., adószám: ……………., számlaszám: …………………………., képviseletében eljár: ………………) mint megbízott ( a továbbiakban, mint **Megbízott**), együttesen: Felek, között az alulírott helyen és napon, az alábbi feltételek szerint:

**Előzmények**

Megbízó beszerzési eljárást folytatott le „Mindentudás Akadémiája szeminárium” tárgyában. Az eljárás nyertese Megbízott.

Felek jelen szerződést a fentiekben meghatározott beszerzési eljárás eredményeként kötik meg. Rögzítik, hogy közöttük a szerződés a fenti beszerzési eljárásban keletkezett iratokban szereplő, különösen az ajánlattételi felhívásban és az ajánlatban megjelölt követelményeknek megfelelő tartalommal jön létre, amely dokumentumok a jelen szerződés elválaszthatatlan részét képezik, s jelen szerződés tartalma csak ezen dokumentumok tartalmával együtt értelmezhető.

**1. Szerződés tárgya**

* 1. Megbízó megbízza Megbízottat: 2023. május 1. és 2024. május 31. közötti időszakban (kivéve

a munkaszüneti napokat, valamint 2023. december 18. és 2024. január 8. közötti időszakot) Budapest IX. kerületi időskorúak részére minden hónap utolsó csütörtöki napján 15.00 óra kezdettel alkalmanként, 60 perces ismeretterjesztő -különböző tematikájú: történelmi, építészeti, kulturális, vallási, művészeti- előadások megtartásával a Budapest Főváros IX. kerület Ferencvárosi Polgármesteri Hivatal Házasságkötő termében (1092 Budapest, Bakáts tér 1.)

1.2. Megbízott a megbízást elfogadja. Kijelenti, hogy a megbízás teljesítésére képes, a szükséges szakmai ismeretek és eszközök rendelkezésére állnak, annak legjobb tudása szerint, a jogszabályok, Megbízó szabályzatai és utasításai szerint eleget tesz.

**2. Megbízási díj, fizetési feltételek**

2.1.Megbízottat a jelen szerződés 1.1. pontjában vállalt feladat ellátásáért alkalmanként bruttó ………..,- Ft, azaz bruttó ………………….forint megbízási díj illeti meg. Megbízott egyéb jogcímen díjazásra nem jogosult.

2.2. Felek az általános forgalmi adóról szóló 2007. évi CXXVII. törvény (Áfa tv.) 58. §-ban foglalt határozott időszaki elszámolásban állapodnak meg. Az elszámolási időszak naptári hónapnak megfelelő időtartam. Megbízott a számlát a tárgyhónapot követő 8. munkanapig állítja ki és nyújtja be Megbízó részére.

2.3. Teljesítésigazolásra Szilágyi Imre irodavezető jogosult. Amennyiben számlakifogás nem merül fel, Megbízó a számla ellenértékét az önkormányzat 2023. évi költségvetéséről szóló 4/2023. (II.21.) önkormányzati rendelete 3355. számú „Idősügyi Koncepció” költségvetési sorának terhére a számla kiállítását követő30 napon belül átutalással teljesíti. Megbízó előleget nem fizet

2.4. Amennyiben Megbízott késedelmesen nyújtja be a számlát Megbízónak, akkor a késett napok számával egyező időtartamra Megbízó mentesül a késedelmi kamat fizetése alól az esetleges késedelmes fizetés esetén.

**3. A felek jogai és kötelezettségei, szerződést biztosító mellékkötelezettségek**

3.1.Az 1.1. pontban körülírt előadássorozat megtartásához szükséges segédanyagokról Megbízott gondoskodik.

3.2. Megbízott köteles a Megbízó utasításai szerint és érdekei figyelembevételével eljárni.

3.3. A megbízási díj arányosan csökkenhet abban az esetben, ha Megbízott csak részben teljesíti feladatait.

3.4. Felek rögzítik, hogy amennyiben Megbízott a jelen szerződés 1.1. pontjában meghatározott időpontban nem kezdi meg a vállalt feladat teljesítését, akkor késedelmi kötbért köteles fizetni. A késedelmi kötbér mértéke a késedelemmel érintett feladatért járó bruttó megbízási díj 5%-a, a késedelem minden megkezdett negyedórájára.

**4. Kapcsolattartás**

4.1. Megbízó részéről kapcsolattartásra jogosult személy:

név: Gallusz Beáta

telefonszám: +36 1 215 10 77/385

e-mail: [bea.gallusz@ferencvaros.hu](mailto:bea.gallusz@ferencvaros.hu)

4.2. Megbízott részéről kapcsolattartásra jogosult személyek:

név:

telefonszám:

e-mail:

4.3. Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik. Felek az ismeretterjesztő előadások napját megelőző 10. munkanapig előre egyeztetik írásban az adott előadás tárgyát.

**5. Záró rendelkezések**

5.1. Szerződő Felek tudomásul veszik, hogy a jelen szerződés nyilvános, tartalma közérdekű adatnak minősül.

5.2. Szerződő Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalás útján kísérelik meg rendezni. Jelen szerződésben nem szabályozott kérdésekben – a szakmai szokások figyelembevételével – a Polgári Törvénykönyvről szóló 2013. évi V. törvény, és az egyéb vonatkozó hatályos jogszabályok rendelkezései az irányadók.

5.3. Szerződő Felek a szerződést elolvasták, megértették és azt, mint akaratukkal mindenben egyezőt 3 (három) oldal terjedelemben, 4 (négy) eredeti példányban írják alá.

**Budapest, 2023. április**

|  |  |
| --- | --- |
| **…………………………………**  **Baranyi Krisztina polgármester**  **Budapest Főváros IX. Kerület**  **Ferencváros Önkormányzata**  **Megbízó** | **…………………………….** |
|  |  |

**Pénzügyi ellenjegyző:**

**…………………………….**

**Romhányi Ildikó**

**Pénzügyi Iroda**

**irodavezető**

1. Ajánlatkérő felhívja az ajánlattevők figyelmét arra, hogy a táblázat bővíthető! [↑](#footnote-ref-1)